Case ID: 1195565
Sentence 1: İşin halları: Məhkəmə hökmünə əsasən, Məhkum Azərbaycan Respublikası CM-nin 178.3.2 və 320.1-ci maddələri ilə təqsirli bilinmişdir ona görə ki, o, özgəyə məxsus əmlakı etibardan sui-istifadə etmə və aldatma yolu ilə ələ keçirmə məqsədi ilə Bakı şəhər sakini olan tanışı Zərərçəkmiş şəxs1 və sonuncunun vasitəsi ilə tanıdığı Zərərçəkmiş şəxs2 Bakı şəhəri, Xəzər rayonu, Buzovna qəsəbəsi ərazisində mülkiyyət hüququna dair çıxarışla 3.0 ha torpaq sahəsini satacağını yalandan vəd edərək, Zərərçəkmiş şəxs1 və Zərərçəkmiş şəxs2la aralarında yaranmış münasibətlərə görə sonuncuların ona olan inam və etibarından sui-istifadə istifadə etməklə 2009-cu ilin avqust ayının sonlarında ünvan 2 ünvanda yerləşən «xxxx» MMC-nin ofisində 2.0 ha torpaq sahəsinə görə Zərərçəkmiş şəxs1 həmin dövrün rəsmi valyuta məzənnəsinə uyğun 241.200 manata bərabər 300.000 ABŞ dolları, Zərərçəkmiş şəxs2 1.0 ha torpaq sahəsinə görə həmin dövrün rəsmi valyuta məzənnəsinə uyğun 120.600 manata bərabər 150.000 ABŞ dolları pul alaraq, özünün etibarlı və vədinə əməl edən şəxs olması görüntüsünü yaratmaq məqsədi ilə həmin torpaq sahəsinin, guya, əvvəlcədən Zərərçəkmiş şəxs1 icarəsində olması barədə hüquq verən rəsmi sənədləri - Azərbaycan Respublikası Prezidentinin İşlər İdarəsinin Kənd Təsərrüfatı Müəssisəsi tərəfindən 3.0 ha torpaq sahəsinin kənd təsərrüfatı məhsulları istehsalı üçün Zərərçəkmiş şəxs1 icarəyə verilməsi haqqında 19 noyabr 2003-cü il tarixli müqaviləni, torpağın kənd təsərrüfatı məhsulları istehsalı və sahibkarlığın inkişaf etdirilməsi üçün yararlılığı barədə 19 noyabr 2003-cü il tarixli aktı, torpaq sahəsinin icarəyə verilməsi haqqında müqavilədə dəyişiklik edilməsi ilə əlaqədar 27 mart 2007-ci il tarixli çağırış məktubunu və 01 yanvar 2004-cü il - 01 avqust 2006-cı illərə dair icarə haqqının ödənilməsi barədə avqust 2006-cı il tarixli, seriya BFİ 343188 nömrəli kassa mədaxil orderinin qəbzini istintaqa məlum olmayan şəraitdə qanunsuz hazırlayıb həmin sənədlərdə müəssisənin möhürünü, direktoru X4, aqronomu X2 və mühəndisi X3 imzalarını saxtalaşdırmaqla həmin saxta sənədləri Zərərçəkmiş şəxs1 təqdim etmiş, sonradan Zərərçəkmiş şəxs1 və Zərərçəkmiş şəxs2 xahişlərinə əsasən, onların hər birinə satdığı torpaq sahələrinə görə, yəni, guya, 2.0 ha torpaq sahəsinin Zərərçəkmiş şəxs1, 1.0 ha torpaq sahəsinin Zərərçəkmiş şəxs2 kənd təsərrüfatı məhsulları istehsalı üçün icarəyə verilməsi haqqında eyni tarixli saxta müqavilələri, torpağın kənd təsərrüfatı məhsulları istehsalı və sahibkarlığın inkişaf etdirilməsi üçün yararlılığı barədə aktları, torpaq sahəsinin icarəyə verilməsi haqqında müqavilədə dəyişiklik edilməsi ilə əlaqədar çağırış məktublarını və 01 yanvar 2004-cü il - 01 avqust 2006-cı illərə dair icarə haqqının ödənilməsi barədə avqust 2006-cı il tarixli seriya BFİ 343188 və BFİ 343183 nömrəli kassa mədaxil orderlərinin qəbzlərini istintaqa məlum olmayan şəraitdə qanunsuz hazırlayıb Zərərçəkmiş şəxs1 və Zərərçəkmiş şəxs2 təqdim edib sonunculara məxsus pulu aldatma və etibardan sui-istifadə etmə yolu ilə ələ keçirib külli miqdarda ziyan vurmaqla təkrarən dələduzluq etmiş, hüquq verən rəsmi sənədləri istifadə etmək məqsədi ilə saxtalaşdırmaqla qanunsuz hazırlamışdır.